Traethawd ECAD6007 - Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.
Cyflwyniad (250) 226
	Seliwyd y traethawd hwn ar ddigwyddiad critigol a arsylwyd mewn ysgol uwchradd ddwyieithog yng nghefn gwlad de Cymru. Digwyddiad yn gysylltiedig gyda thechneg cwestiynnu athrawes yn ystod gwers Saesneg sy’n denu ffocws y traethawd wrth ystyried manteision ac anfanteision defnyddio cwestiynnu fel arf addysgu a dibenion amrywiol o wneud hyn. Yn gyntaf, ystyrir pwysigrwydd adfyfyrio fel arfer o fewn gyrfa yn myd addysg ac effaith adfyfyrio ar ddatblygiad proffesiynol athro. Deallir sut mae modelau adfyfyriol Myers a Kolb yn cyd-gyffwrdd a sut gellir ddefnyddio rhain er mwyn adfyfyrio ar y digwyddiad critigol dan sylw (Kolb, 1984; Zwozdiak-Myers, 2012). Wrth ymdrin â’r digwyddiad critigol cyflwynir cyd-destun y digwyddiad yn ogystal â disgrifiad o’r hyn arsylwyd gan nodi cysylltiadau gyda phedwar diben Donaldson (Donaldson, 2015). 
	Ym mhrif gorff y traethawd adolygir llenyddiaeth sy’n gysylltiedig gyda’r digwyddiad critigol gan ddadansoddi’r ffactorau wnaeth ddylanwadu ar y digwyddiad ar y pryd sy’n gysylltiedig gyda’r mathau o gwestiynnau a ofynnir (Bloom, 1956) a diben cwestiynnu o fewn y dosbarth (Arslan, 2006; Seaman, 2011). Yn ogystal, ystyrir ymchwil a damcaniaethau ehangach yn ymwneud â lles y dysgwyr (Natvig, et al., 2003) ac effaith cwestiynnau ar wahanol ddysgwyr o ystyried eu gallu academaidd (Fisher, et al., 2003; Troxclair, 2000). Yn dilyn ymchwilio i lenyddiaeth ac adfyfyrio ar y digwyddiad critigol, adfyfyriaf ar y broses cyn trafod fy nghamau nesaf, dan ddylanwad y broses ymchwil y traethawd, i ddatblygu’r proffesiynnol ac i gwblhau’r broses adfyfyriol yn llwyddiannus drwy rhoi’r hyn a archwilir ar waith yn y dosbarth.
Rôl Adfyfyrio Beirniadol (500)
	Ar gyfer datblygu a gwella sgiliau addysgu mae’n bwysig adfyfyrio ar dechnegau paratoi, addysgu a gwerthuso. Bydd gwneud hyn yn sicrhau datblygiad parhaus o fewn y sector addysg ac yn cynnig gwellhad cyson i gyrraedd safonnau addysgu proffesiynol (Llywodraeth Cymru, 2018). Gellir adfyfyrio mewn sawl gwahanol ffordd megis fframwaith arfer adfyfyriol 9 dimensiwn (Zwozdiak-Myers, 2012) a chylch arfer adfyfyriol ‘Lewinian’ (Kolb, 1984). Cynniga’r dulliau hyn gwahanol fanteision i’r athro a phwysig yw ddarganfod model adfyfyrio effeithiol sy’n galluogi’r athro i’w ddefnyddio’n ddi-ffwdan yn ystod y diwrnod ysgol. Dylai adfyfyrio fod yn arfer cyson o fewn wythnos gwaith athro er mwyn sicrhau datblygiad proffesiynol parhaus sydd o fudd i’r athro a’r dysgwr.
	Wedi i mi astudio damcaniaeth Zwozdiak-Myers (2012) ynghylch rol adfyfyrio ar gyfer gwella arfer addysgu deallais ei fod yn broses hanfodol ar gyfer datblygiad parhaus fel athro, ymchwilydd ac ymarferydd effeithiol (Zwozdiak-Myers, 2012). Diffiniodd Zwozdiak Myers arfer adfyfyriol fel; 
“disposition to enquiry incorporating the process through which student, early career and experienced teachers structure or restructure actions, beliefs, knowledge and theories that inform teaching for the purpose of professional development.” (Zwozdiak-Myers, 2012, t.5)
Dengys hyn fod y broses o adfyfyrio yn un barhaus sydd yn digwydd yn gyson trwy gydol gyrfa athro. Mae’n broses lle caiff credoau a damcaniaethau athro eu herio gan ddigwyddiadau sy’n digwydd o fewn yr amgylchedd dysgu. Heria hyn yr athro i ddatblygu’n broffesiynol yn gyson trwy ei yrfa gan sicrhau’r addysgu gorau i’r dysgwyr. 
Gweler bwyslais ar ddatblygiad parhaus yn fframwaith adfyfyriol Myer sy’n cynnwys 9 dimensiwn (ffigwr 1) sydd oll y seiliedig ar wahanol damcaniaethau gan waith academyddion gwahanol megis Day (1999), Dewey (1933) a Hopkins (2002). Mae’r fframwaith yn cynnig strwythur i athro adfyfyriol i dargedu meysydd ar gyfer datblygiad boed yn anibynnol neu mewn trafodaeth gyda mentor. Wrth ganolbwyntio ar un neu ddau dimensiwn, yn eu tro, bydd y datblygiad o ganlyniad i’r dimensiynnau hyn yn gwella dysgu’r disgyblion a safon addysgu’r athro (Zwozdiak-Myers, 2012).
	Yn wahanol i’r 9 dimensiwn sy’n arwain at ddatblygiad proffesiynol mae Myers yn cynnig, mae Kolb, wrth drafod y cylch adfyfyriol (ffigur 2), yn cynnig model dysgu profiadaidd sy’n cydnabod y broses cyfan o adfyfyrio, o’r ymarfer i’r ymchwil a’r datblygiad o ganlyniad i’r ymchwil (Kolb, 1984). Adeilada’r model hwn ar waith deallusol Dewey (1993) a Piaget (Svinicki & Dixon, 1987) gan ychwanegu pwyslais ar bwysigrwydd profiad i’r broses adfyfyriol (Kolb, 1984). Sicrha’r model hwn bod yr ymarferydd yn cwblhau’r broses adfyfyrio’n ei gyfanrwydd wrth rhoi’r hyn a ddysgir o brofiad ac ymchwil blaenorol ar waith yn yr ystafell ddosbarth er mwyn gweld canlyniadau’r arfer adfyfyriol (Kolb, 1984). Gellir ddadlau fod hyn yn cysylltu gyda dimensiwn 3 Zwazdiak-Myers (Ffigur 1) wrth i theori cael ei ddefnyddio i ddatblygu’r addysgu. Mae’r pwyslais ar y pedwar elfen yn gyfartal yn sicrhau’r cysylltiad rhwng theori ac ymarfer i’r athro wrth iddo ddilyn strwthur syml Kolb.Ffigur 1 - Fframwaith arfer adfyfyriol (Zwozdiak-Myers, 2012)

Ffigur 2 -Cylch adfyfyriol Lewinian Kolb (Kolb, 1984).
	Wrth ddefnyddio modelau adfyfyriol sy’n gweithio’n effeithiol fel rhan o wythnos waith yr athro mae’n sicrhau datblgyiad parhaus y safonau proffesiynol sydd o fudd i’r athro a’r dysgwyr yn eu tro (Llywodraeth Cymru, 2018). Mewn gwirionedd, wrth ddefnyddio dull adfyfyrio effeithiol bydd gwelliant a datblygiad yr athro mewn cysylltiad gyda’r safonau proffesiynnol yn gyson ar draws y pum safon. Deallaf hefyd sut mae cysondeb yn y broses adfyfyrio yn bwysig yn ogystal â’r pwysigrwydd i ddefnyddio’r arfer o adfyfyrio trwy gydol gyrfa athro. Arbrofir gyda chamau adfyfyriol yng ngweddill y traethawd wrth gysylltu digwyddiad critigol gyda llenyddiaeth ehangach gan adnabod posibiliadau i ddatblygu’r hyn a astydir ar lawr y dosbarth er mwyn cwblhau’r cylch adfyfyriol (Kolb, 1984).
Arsylwi- Cyd-destun yr ysgol a’r dosbarth (250) - 267
	Treuliais ddeuddydd mewn ysgol gyfun ddwyieithog dan reolaeth awdurdod Sir Benfro yn arsylwi ar gyfer diben y traethawd hwn. Wrth ystyried bod 43% o dros 900 o ddysgwyr rhwng 11 a 18 mlwydd oed yr ysgol hon yn dod o gartrefi Cymreig, sylwais ar allu uchel Cymraeg y disgyblion gyda’r dysgwyr i gyd yn derbyn mwyafrif o’u haddysg trwy gyfrwng y Gymraeg (ESTYN, 2016). Wrth ystyried cefndir economaidd yr ardal gellir nodi nad yw’r ffyniannus na’n ddifreintiedig (ESTYN, 2016), o ganlyniad, isel yw ffigurau prydau bwyd am ddim gyda ond tua 3.8% o’r dysgwyr yn gymwys yn 2021, sef yr ysgol uwchradd gyda’r canran cymwysedig isaf yn Sir Benfro (Welsh Goverment, 2021) sydd hefyd llawer is na’r cyfartaledd cenedlaethol o 17.1% (ESTYN, 2016). O ran gallu’r ysgol, maent yn derbyn disgyblion o bob ystod gallu, ond er hyn, yn 2016 roedd y canran o ddisgyblion yr ysgol a oedd ar gofrestr Anghenion Dysgu Ychwanegol, sef 21%, yn is na’r cyfartaledd cenedlaethol (ESTYN, 2016). Mae’r ysgol yn ysgol arloesol o ran datblygu tuag at y cwricwlwm newydd i Gymru gan weithio gyda’r Llywodraeth a datblygu’r cwricwlwm a dysgu proffesiynol (ESTYN, 2016).
	Wrth i mi arsylwi roeddwn yng nghwmni dosbarth o ddisgyblion blwyddyn 9 yn yr ysgol oedd o gallu uchel. Roeddent yn gymysg o ran rhyw gyda’r nifer o ferched a bechgyn yn y dosbarth yn eithaf hafal. Wrth dreulio’r dydd yn eu harsylwi, mynychais amryw o wersi’n amrywio o Gymraeg i Gelf ac o Hanes i Goginio. Diddorol felly oedd gweld sut roedd ymateb yr un disgyblion yn amrywio rhwng gwahanol bynciau a thechnegau dysgu athrawon gwahanol.
Digwyddiad Critigol a 4 diben Donaldson (500) 539
	Yn ystod fy nghyfnod yn arsylwi’n yr ysgol roeddwn yn cadw llygad a meddwl agored am ddigwyddiadau critigol, a hynny dan ddylanwad cynnigion Tripp (Tripp, 2011). Wrth ddeall bod digwyddiadau critigol ddim o reidrwydd yn ddigwyddiad negyddol nac yn ddigwyddiad amlwg ond, yn hytrach, yn ddigwyddiadau sy’n cael eu gwneud yn ‘gritigol’ wrth gysylltu digwyddiad gyda beirniadaeth a chanfyddiadau o’r prosesau sydd ar waith sy’n dylanwadu ar y digwyddiad. Wrth ddilyn syniadau Tripp llwyddais i arsylwi amrywiaeth o ddigwyddiadau’n gysylltiedig gyda meysydd ymchwil amrywiol megis technegau gwobrwyo a chosbi, anghenion dysgu ychwanegol a thechnegau cwestiynnu, gwahaniaethu ac asesu. 
	Arsylwais y digwyddiad critigol rwyf am ei drafod yng ngweddill y traethawd hwn yn ystod gwers Saesneg blwyddyn 9 o allu uchel (atodiad 1). Dyma oedd y bedwaredd wers yn arwain at amser cinio ac roedd yn awr o hyd. Ffocws y wers oedd technegau arddull yn gysylltiedig gyda’r thema ‘anifeiliaid’ ac roedd yn wers cyflwyno yn hytrach nag adolygu gyda’r disgyblion yn ymgymryd â thasgau ar bapur er mwyn ymarfer adnabod technegau arddull. Cynhelir trafodaeth wedi’i arwain gan yr athrawes yn dilyn bob tasg gyda’r plant yn ymateb i gwestiynnau ac yn hunan-asesu eu gwaith. 
	Agwedd o fewn y wers a oedd yn gysylltiedig gyda nodweddion addysgu’r athrawes wnaeth dal fy sylw sef ei dull hi o gwestiynnu’r dysgwyr a’i hymateb i atebion cywir ac anghywir (atodiad 1). Sylwais ei bod yn adnabod ei dysgwyr ac yn targedu cwestiynnau at unigolion heb iddynt gynnig ateb trwy rhoi llaw i fyny, er enghraifft. Fe daniodd hyn fy meddwl i wrth ystyried diben cwestiynnu a’r holl wahanol technegau cwestiynnu sydd ar gael fel arf i athro arbrofi ac amrywio dulliau addysgu yn ddibynnol yn aml ar gallu a lles y dysgwyr. Ar y pryd, cwestiynais ar y naill llaw, ai dyma’r techneg gorau ar gyfer lles y disgyblion mwyaf ofnus a swil o fewn y dosbarth, ond ar y llaw arall, oedd hyn yn ddull effeithiol ar gyfer herio’r rhai sy’n tangyflawni neu’n dueddol o fethu canolbwyntio yn ogystal â gwthio’r dysgwyr mwy abl a thalentog ymhellach. 
Cysyllta hyn gyda phedwar diben y cwricwlwm i Gymru (Llywodraeth Cymru, 2018) sy’n deillio o adroddiad Donaldson (Donaldson, 2015) wrth i’r dysgwyr anelu at fod yn ‘unigolion iach ac hyderus’, yn ‘gyfranwyr mentrus a chreadigol’, yn ‘ddysgwyr uchelgeisiol, galluog’ ac yn ‘ddinasyddion egwyddorol, gwybodus’ o fewn yr ysgol a’r gymdeithas ehangach. Diddorol bydd ystyried effaith technegau cwestiynnu amrywiol ar agweddau’r ddau ddiben hyn megis ‘meithrin lles meddyliol ac emosiynol drwy ddatblygu hyder, cadernid ac empathi’ er mwyn ‘cysylltu a chymhwyso eu gwybodaeth a’u sgiliau i greu syniadau a chynhyrchion’ wrth iddynt ‘fentro’n bwyllog’ gan ‘osod safonau uchel iddyn nhw eu hunain a chwilio am heriau ac yn eu mwynhau’.
	O ganlyniad i’r hyn a arsylwyd a’r sbardun i ymchwilio’n ddyfnach i agweddau cysylltiedig, archwiliaf dechnegau cwestiynnu amrywiol yn ogystal â buddion a goblygiadau’r technegau hyn ar gyfer gwahaniaethu ac asesu o fewn y dosbarth. Ystyriaf hefyd sut gall y technegau hyn effeithio ar les y dysgwyr o fewn y dosbarth, sydd yn y pen draw yn effeithio ar effeithiolrwydd yr addysgu. Mae’r holl agweddau hyn, fel nodir yn flaenorol, yn gysylltiedig gyda phedwar diben y cwricwlwm i Gymru (Llywodraeth Cymru, 2018) a chedwir hyn mewn cof trwy gydol gweddill y traethawd. 	
Adolygiad o Lenyddiaeth (1500)
	Yn dilyn arsylwi ac adfyfyrio ar y digwyddiad critigol cyflwynwyd cynt penderfynais rhoi golwg ar lenyddiaeth cysylltiedig yn ymwneud â thechnegau cwestiynnu ac ymarferoldeb rhain ar gyfer gwahaniaethu ac asesu dysgwyr yn ogystal â’r cysylltiad rhwng technegau amrywiol a lles y dysgwyr. Bydd hyn yn rhoi dealltwriaeth ddyfnach i mi adfyfyrio ar yr hyn welais yn ystod y wers a goblygiadau positif a negyddol o ofyn mathau gwahanol o gwestiynnau yn ystod gwersi. 
	Wedi i ni ddeall bod cwestiynnu yn rhan annatod o addysgu gyda athrawon yn cael eu annog i ofyn cwestiynnau yn ystod gwersi er mwyn profi a datblygu gallu dysgwyr (Rosenshine, 2010), rhaid yw canolbwyntio’n gyntaf ar amlder cwestiynnu o fewn y dosbarth gan ystyried hefyd pwy sy’n gofyn pa fath o gwestiynnau. Dengys amryw astudiaethau dros bron canrif yn dyddio o 1912 i 2010 taw athrawon sy’n gofyn y fwyafrif o gwestiynnau o fewn y dosbarth gydag arsylwadau’n dangos bod hyn heb newid ers 1912 (Almeida & Neri de Souza, 2010; Floyd, 1960; Stevens, 1912). Cytuna’r mwyafrif yr ymchwilwyr mai’r athro sydd yn gofyn y mwyafrif o gwestiynnau a’r dysgwyr yn ateb gyda Kerry (2002) yn cynnig bod 96% o’r cwestiynnau caiff eu gofyn o fewn y dosbarth yn rhai caiff eu gofyn gan yr athro. Wrth ddeall cyfradd uchel y cwestiynnu sydd ar waith o fewn y dosbarth, deallwn bwysigrwydd amrywio a datblygu technegau er mwyn hybu dysgu effeithiol sy’n addas ar gyfer pob dysgwr. 
Er bod cwestiynnu’n rhan mawr o wers yr athro, mae’n rhaid archwilio beth yn wir yw cwestiwn a pa fath o gwestiynnau a ddefnyddir? Noda Brown ac Edmonson (1989) fod ‘cwestiwn’ yn gallu amrywio mewn ffurf o gwestiwn amlwg cyffredin ar lafar i osgo neu emosiwn gwyneb sy’n ysgogi ymateb yn y dysgwyr. Dywed fod ymateb y dysgwyr yn penodi os fod cwestiwn yn gwestiwn llwyddiannus a’i peidio am fod llwyddiant cwestiwn yn ddibynnol ar y math o ddatblygiad wna’r dysgwr (Brown & Edmondson, 1989). Awgryma Arslan (2006) hefyd fod nifer o ffactorau yn cyfrannu at lwyddiant cwestiwn a’i werth i’r dysgwyr wrth nodi fod yr amser aros ar gyfer ymateb, tuedd wrth anelu’r cwestiwn at ddysgwyr penodol a lefel y cwestiwn yn ffactorau pwysig i ystyried wrth asesu’r broses o gwestiynnu. 
Wrth edrych yn ddyfnach i’r mathau o gwestiynnau, mae ‘Tacsonomi Bloom’ (Bloom, 1956) yn cefnogi’r ffaith fod amrywiaeth o fathau o gwestiynnau ar lefelau gallu gwahanol gellir ddefnyddio o fewn y dosbarth, rhain i gyd gyda dibenion gwahanol i herio’r dysgwyr mewn gwahanol ffyrdd  (Adams, 2015; Bibi, et al., 2020; Seaman, 2011). Gweler gwahanol fathau a lefelau gwybyddol cwestiynnau. Os yn addysgu dan ddylanwad y tacsonomi hwn gellir amrywio’r math o gwestiwn a ofynnir i’r dysgwyr yn ddibynnol ar y fath o wybodaeth a techneg meddwl rydym eisiau i’r dysgwr ddatblygu wrth ateb. Er enghraifft, nid gofyn yr un fath o gwestiwn yn seiliedig ar adalw gwybodaeth yn gyson yn mynd i herio dysgwyr i feddwl ymhellach ond yn mynd i brofi cof unigolyn yn hytrach na dealltwriaeth (Bartlett, 2015). Bydd cwestiynnau uwch ar y tacsonomi yn herio dysgwr i ddadansoddi gwybodaeth a’i osod mewn cyd-destun. Mae’r fath yma o gwestiwn yn wybyddol heriol ac yn datblygu gwybodaeth y dysgwr yn hytrach na’i brofi (Bartlett, 2015; Seaman, 2011). Dengys hyn yr amrywiaeth sydd yn niben y cwestiwn fel techneg addysgu gan eich bod yn gallu defnyddio gwahanol fathau o gwestiynnau at ddibenion gwahanol megis asesu dealltwriaeth neu datblygu gwybodaeth.
Fe fydd rhai, ar y llaw arall, yn nodi bod effeithiolrwydd y mathau o gwestiynnau a ddefnyddir yn ddibynnol ar allu’r dysgwyr (Bartlett, 2015). Gellir ddeall sut mae cwestiynnu yn un ffordd defnyddiol o wahaniaethu gallu o fewn dosbarth wrth anelu cwestiynnu ar lefelau gwahanol at ddisgyblion penodol (Troxclair, 2000) a thrwy wneud hyn yn effeithiol, gwella gallu’r dosbarth cyfan (Fisher, et al., 2003; Lewis & Batts, 2005). Gall hyn gadw diddordeb y disgyblion mwy abl a thalentog wrth eu herio i feddwl yn ddyfnach yn ogystal â sicrhau dealltwriaeth a datblygiad y disgyblion hynny sy’n tangyflawni neu sydd ag anghenion dysgu ychwanegol (Rock, et al., 2008). Er mwyn herio’r rhai mwyaf abl o fewn y dosbarth, dengys ymchwil mai cwestiynnau sy’n procio’r meddwl, er enghraifft, ‘Beth os...’, sydd fwyaf effeithiol er mwyn ehangu meddwl y dysgwyr i chwilio am gysylltiadau ehangach, i ddod o hyd i fylchau yn eu gwybodaeth ac i gadw eu cymhelliant yn uchel i fynd ati i ddysgu mwy (Troxclair, 2000). Ar gyfer y dysgwyr gydag anghenion dysgu ychwanegol neu sy’n debygol o dangyflawni mae’n bwysig i’r athro sicrhau ei fod yn datblygu’n barhaus er mwyn gallu addasu i gwrdd ag anghenion amrywiol y dysgwyr hyn (Rock, et al., 2008). Gall wneud hyn drwy gynllunio cyfarwyddiadau a chwestiynnau yn ofalus a’i targedu at ddysgwyr penodol yn hytrach na derbyn ymatebion wrth yr dysgwyr mwyaf galluog a hyderus (Rock, et al., 2008; Troxclair, 2000). Bydd methu addasu a gwahaniaethu yn arwain at fylchau gallu mwy o fewn y dosbarth (Fisher, et al., 2003). 
Er bod cwestiynnu yn gosod ffordd i dargedu unigolion o fewn dosbarth er mwyn asesu neu ymestyn gallu dysgwyr penodol, gall hyn brofi’n anfantais wrth feddwl am gynhwysiant a chyfraniad dysgwyr. Mae hyn oherwydd bod tuedd yn gallu datblygu wrth i athro dargedu cwestiynnau at rhai ddysgwyr yn fwy nag eraill (Arslan, 2006). Gall hyn ymestyn y bwlch gallu o fewn dosbarth os nad yw pawb yn cael yr un cyfle i ymateb i gwestiynnau (Fisher, et al., 2003). Dengys ymchwil fod technegau gwahanol i dargedu cwestiynnau yn gallu profi’n effeithiol o fewn y dosbarth, yn enwedig wrth ddefnyddio cwestiynnau ar lefel isaf tacsonomi Bloom, er mwyn galluogi dysgwyr o bob gallu a hyder i gyfrannu i’r drafodaeth (Megowan-Romanowicz, 2016). Mae’r technegau hyn yn amrywio o’r dechneg clasurol o rhoi llaw i fyny er mwyn cynnig ateb i rhai mwy diweddar megis y defnydd o fyrddau gwyn  a ffyn lolipop (Megowan-Romanowicz, 2016; Shukie, et al., 2019; The Classroom Experiment, 2010). 
Cynniga academyddion bod y defnydd o fyrddau gwyn ar gyfer gwaith unigol, neu grwp yn ddefnyddiol ar gyfer annog dysgwyr i drafod a chynnig atebion ond hefyd ar gyfer athrawon i asesu gallu dysgwyr ar y pryd a chael mewnwelediad i’r ffordd mae meddwl dysgwr yn gweithio wrth iddynt, yn aml, ddangos eu proses meddwl ar y bwrdd (Megowan-Romanowicz, 2016; Shukie, et al., 2019). Wrth ddefnyddio’r un cwestiwn a gofyn i’r dosbarth cyfan ei ateb ar fyrddau gwyn unigol gall pob dysgwr fod yn rhan o’r wers gan gadw eu diddordeb. Yn ogystal, mae cynnig cyfle iddynt ateb cwestiwn ar fwrdd gwyn yn hytrach nag ar lafar yn osgoi’r pryder, straen a lleihad mewn hyder gall cynnig ateb anghywir o flaen dosbarth ei achosi (Clugston, 2017). Rhaid yw cofio, ar y naill llaw, bod defnyddio techneg cwestiynnu dosbarth cyfan ond yn cynnig trosolwg i asesu gallu’r dosbarth i’r athro heb herio’r rhai uchaf o’u gallu na chefnogi’r rhai o allu is, ond, ar y llaw arall, mae’n cynnig cyfle i bob disgybl gyfrannu i’r drafodaeth. 
Yn debyg i’r techneg o ddefnyddio byrddau gwyn, mae’r defnydd o ffyn lolipop neu dewisydd ar hap yn ddefnyddiol os am glywed atebion unigol ar lafar gan sicrhau bod pawb o fewn y dosbarth yn cael cyfle i gyfrannu. Mae’r techneg hyn yn tanseilio’r strategaeth clasurol o ‘rhoi llaw i fyny’ er mwyn ateb a gweler enghraifft o hyn ar waith yn rhaglen ‘The Classroom Experiment’ (The Classroom Experiment, 2010) lle wnaeth yr Athro Dylan Wiliam dreialu’r techneg hwn gyda dosbarth blwyddyn 8 o allu cymysg. Arsylwyd yn ystod yr arbrawf fod y dechneg o ddewis dysgwyr ar hap yn gallu bod yn rhystredig i rhai dysgwyr, yn enwedig y dysgwyr sy’n hoffi sylw a chlod cyson a’r rheiny sydd â gallu uchel (The Classroom Experiment, 2010). Yn ogystal, wrth i’r dysgwyr ymgyfarwyddo â’r techneg roedd diffyg hyder ac ofn llwyddo o fewn y rhai swil a’r rhai a’r gallu isaf o fewn y dosbarth yn dod i’r amlwg (The Classroom Experiment, 2010).
Er fod mwyafrif y llenyddiaeth yn ymdrin â chwestiynnu mewn modd positif, os bod athro’n ei ymarfer yn effeithiol, wrth arsylwi’r digwyddiad critigol codwyd y cwestiwn yn fy mhen ynghylch lles unigolion, yn enwedig y llai abl, o ganlyniad i’r pwysau roeddent yn teimlo wrth i’r athro eu herio i ymateb. Ond, wrth ddarllen yn ddyfnach, deallais bod herio dysgwyr trwy’r ddefnydd o gwestiynnu yn aml yn fanteisiol i’r athro a’r dysgwr ar yr amod fod yr athro yn adnabod ei ddysgwyr fel unigolion a’u hanghenion yn unigol (Fisher, et al., 2003; Natvig, et al., 2003; Rock, et al., 2008). Dengys tystiolaeth bod gwaith ar lafar a thrafodaethau mewn grwpiau neu fel dosbarth cyfan, mewn gwirionedd, yn lleihau straen dysgwyr am eu bod yn rhannu ac yn datblygu gwybodaeth gydag eraill (Natvig, et al., 2003). Mae cael cyfle i gyfrannu ac arwain y dysgu yn meithrin hyder ac yn gwella cyfanogiad dysgwyr, sydd yn ei dro, yn gwella cyrhaeddiant unigolion, dosbarthiadau ac ysgol gyfan, os bod yr addysgu’n gyson (Arslan, 2006; Natvig, et al., 2003; Troxclair, 2000). Cysyllta hyn gyda’r Safonau Proffesiynnol, yn enwedig adran ‘Addysgeg – Dylanwadu ar ddysgwyr’, am eu bod yn trafod sut mae cyfranogiad ac hunan-ysgogiad dysgwr i gyfrannu o fewn y dosbarth a parodrwydd dysgwr i gynnig syniadau ac arwain y dysgu yn bwysig (Llywodraeth Cymru, 2018).
	I grynhoi, deallwn trwy ystyried safbwyntiau gwahanol academyddion, fod cwestiynnu’n rhan hanfodol o lwyddiant bob ystafell ddosbarth. Ond, mae’n broses cymhleth am fod ffactorau pwysig i’w ystyried er mwyn sicrhau technegau cwestiynnu effeithiol sydd o fudd pob dysgwr. Mae’r ffactorau hyn yn amrywio o’r math o gwestiwn a ofynnir, gallu’r dysgwyr, parodrwydd y dysgwyr i gyfrannu a’r math o ymateb, boed yn ysgrifenedig neu’n llafar disgwylir i’r dysgwr ddefnyddio i ymateb. Os bod adnabyddiaeth yr athro o’r dysgwyr yn dda a bod y dull o gwestiynnu wedi’i gynllunio’n dda yna bydd cyfranogiad a cyrhaeddiant dysgwyr o bob gallu yn gwella.
	
Adfyfyrio/Gwerthuso a’r Camau nesaf (700) 533 
At ddiben y traethawd hwn, mae adfyfyrio wedi bod yn rhan allweddol i’m galluogi i ddadansoddi’r digwyddiadau critigol arsylwais mewn ysgol. Galluogodd y broses adfyfyrio i mi feddwl yn ddyfnach am yr hyn wnaeth ddigwydd gan gynnig syniadau dan yr wyneb i mi wrth fynd ati i gysylltu theori gydag ymarfer. Sylwais fod adfyfyrio hefyd yn rhan allweddol o yrfa pob athro wrth iddo gynnig ffordd effeithiol o ddatblygiad proffesiynol sydd o fudd yr athro a’r dysgwyr (Llywodraeth Cymru, 2018). Gan fy mod yn ymwybodol o werth adfyfyrio a’n deall modelau adfyfyrio gwahanol roedd yn bosib i mi ddefnyddio rhain wrth arsylwi er mwyn meddwl yn feirniadaol a gwneud cysylltiadau ehangach gyda llenyddiaeth addas (Kolb, 1984; Zwozdiak-Myers, 2012). Fe wnaeth hyn galluogi mi i archwilio amrywiaeth o themau sy’n gysylltiedig â chwestiynnu er mwyn ystyried darlun cyflawn y digwyddiad critigol. 
Wrth ystyried yr hyn nododd Tripp (2011), mai’r cysylltiadau sy’n cael ei wneud o amgylch y digwyddiad sy’n gwneud digwyddiad yn ddigwyddiad critigol a’r ffaith bod modelau adfyfyrio Myers (2012) a Kolb (1984) yn nodi bod llunio cysylltiadau gyda llenyddiaeth ehangach a deall y prosesau sydd ar waith o fewn y dosbarth yn hanfodol ar gyfer datblygiad proffesiynol, deallais pwysigrwydd adfyfyrio ar ddigwyddiadau’r ystafell ddosbarth. Wrth adfyfyrio ar ddigwyddiad critigol yn y traethawd hwn gwelais gwerth yr ymarfer ar gyfer fy arfer addysgu a’m datblygiad proffesiynnol. O ganlyniad, byddaf yn adfyfyrio’n gyson gan bwyso a mesur technegau addysgu a llenyddiaeth addas er mwyn datblygu fy nealltwriaeth o’r prosesau sydd ar waith wrth i mi addysgu. 
Er fy mod yn ymwybodol o fodelau adfyfyriol cyn y cyfnod arsylwi, roedd arbrofi rhwng modelau gwahanol wrth arsylwi yn heriol. Ond, wrth ymarfer hyn tra’n arsylwi yn hytrach na wrth i mi addysgu roedd y profiad wedi fy ngalluogi i ystyried pa model sy’n gweithio orau i mi ar hyn o bryd. Seiliais fy arsylwadau ar model adfyfyriol Myers yn bennaf (Zwozdiak-Myers, 2012) gan sicrhau hefyd fy mod yn cadw mewn cof yr hyn a bwysleisiodd Kolb, sef i sicrhau cylch cyflawn yn y broses o adfyfyrio (Kolb, 1984). Roedd y broses arsylwi yn cyfle i mi ymarfer deimensiwn 1 a 2 model adfyfyriol Myers (ffigur 1) tra’n dechrau ystyried cysylltiadau gyda theori sef deimensiwn 3. Wrth fynd ati i ymchwilio’n ddyfnach a fynd ati i lunio adolygiad o lenyddiaeth gwelais buddion deimensiynnau 4 a 5 y model. Roedd y camau hyn yn gyfle i mi ddeall y prosesau oedd ar waith yn y dosbarth gan ystyried safbwyntiau eraill ac o ganlyniad, cwestiynnu fy safbwyntiau personol. Ar gyfer y dyfodol ac wrth i mi gamu ar lawr y dosbarth fel athro dan hyfforddiant byddaf yn defnyddio’r profiad hwn er mwyn ymarfer deimensiynnau 6, 7, 8 a 9 model adfyfyriol Myers (Zwozdiak-Myers, 2012). Deallaf pwysigrwydd arbrofi’r hyn a astudiwyd gan fod Kolb yn pwysleisio mai dyma yw’r rhan sy’n gwneud y broses o adfyfyrio’n gyflawn ac yn sicrhau datblygiad proffesiynnol parhaus (Kolb, 1984).
Wrth adfyfyrio’n effeithiol trwy gysylltu arfer gyda llenyddiaeth ehangach a datblygu safbwyntiau personol yn barhaus gallaf sicrhau fy mod yn datblygu fy safonau proffesiynol mewn modd effeithiol (Llywodraeth Cymru, 2018). Bydd hyn yn cryfhau fy ngallu fel athro yn ogystal â gwella cyrhaeddiant fy nysgwyr. 
Casgliadau (300) 226
I grynhoi, mae fy mhrofiad arsylwi, gwaith adfyfyrio a ymchwil i lenyddiaeth wedi dangos gwerth y broses adfyfyrio ar gyfer gwella safonau dysgu proffesiynol. Gwelwyd bod modelau adfyfyriol gwahanol yn dod a’u manteision ac anfanteision, ond mewn gwirionedd, mae’r mwyafrif yn pwysleisio pwysigrwydd cysylltu profiad o fewn y dosbarth gyda theori cyn ail-dreialu technegau newydd dan ddylanwad yr hyn ymchwilwyd iddi wrth adfyfyrio. Deallwyd diben adfyfyrio fel arfer cyson di-dor trwy gydol gyrfa athro er mwyn sicrhau datblygiad proffesiynol cyson a chadw safonau addysgu ar eu gorau.
Wrth ymchwilio i’r hyn arsylwyd fel digwyddiad critigol, sef ‘Cwestiynnu o fewn y dosbarth’ deallir fod tipyn o brosesau gwahanol ar waith tu hwnt i’r wyneb yn ogystal â dibenion gwahanol i gwestiynnu. Mae’r prosesau hyn, sy’n effeithio ar effeithiolrwydd y dysgu, yn cynnwys y mathau o gwestiynnau a ofynnir, sut mae’r athro’n targedu’r cwestiynnau at ddysgwyr a’r adnabyddiaeth sydd gan athro o’i ddysgwyr. Deallir fod effeithiolrwydd y math o gwestiwn a ofynnir yn ddibynnol ar allu’r dysgwr a diben y cwestiwn. Yn ogystal, gal y modd o ateb effeithio at lwyddiant cwestiwn a hefyd amrywio o fewn dosbarth o ddysgwyr. Bydd y prosesau hyn oll, yn eu tro, yn cyfrannu, naill ai’n bositif neu’n negyddol at gyrrhaeddiant, cyfranogiad a lles y dysgwyr, yn ddibynnol ar ba mor effeithiol yw techneg cwestiynnu’r athro mewn cysylltiad gydag anghenion y dysgwyr.  

Atodiad 1: Nodiadau maes digwyddiad critigol 1
	Dyddiad ac amser, grŵp blwyddyn: 22/09/2021, 12:20-13:20, Blwyddyn 9


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
Gwers Saesneg, set 1, blwyddyn 9. Plant yn eistedd mewn rhesi gyda chynllun eistedd penodol. Gwneud gwaith ar lyfr ‘Animal Farm’ gan feddwl am gymhariaethau a throsiadau addas yn gysylltiedig gydag anifeiliaid.
Llawer o drafod yn digwydd yn ystod y wers – y disgyblion yn cael cyfle i drio’r dasg yn unigol cyn trafod atebion fel dosbarth.
Roedd y wers yn un syml a oedd yn cyflwyno technegau arddull oedd yn eithaf anghyfarwydd i’r disgyblion.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
1. Cyflwynwyd cyd-destun y wers i’r disgyblion gan yr athrawes wrth iddi gyfeirio at gwaith a wnaethwyd yn ystod y gwersi blaenorol. 
2. Aeth y plant ymlaen i wneud tasg unigol gyda’r athrawes yn pwysleisio taw ‘ceisio’ oedd yn bwysig nid ‘llwyddo’ gan fod pawb yma i ddysgu
3. Wedi iddynt cael cyfle i wneud y dasg roedd yr athrawes yn dewis unigolion i gynnig eu hatebion. 
4. Defnyddiwyd amrywiaeth o dechnegau cwestiynnu yn cynnwys rhoi dwylo i fyny, dewis unigolion i ateb ac ymateb dosbarth cyfan gyda phawb yn cael cyfle i gynnig un ateb ar ol eu gilydd. 
5. Yn y dasg lle roedd gofyn i’r dosbarth cyfan cynnig ateb, doedd dim ateb cywir neu anghywir i’r dasg. Dehongliad personol oedd y dasg. 



	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn 
· Technegau cwestiynnu’r athrawes.
· Hawliau a lles y dysgwyr.
· Technegau rheoli ymddygiad.
· Gwahaniaethu - lefelau tasgau.
· Dulliau gwobrwyo.


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)
· Amgylchedd wedi’i reoli o’r funud cyntaf gyda pawb yn gwrando ar gyfarwyddiadau.
· Gwers cyn cinio.
· Ymddygiad pob dysgwr yn dda trwy gydol y wers.
· Athrawes yn cerdded o gwmpas y dosbarth yn helpu’r dysgwyr gyda’r tasgau.
· Techneg yr athrawes o gynnig cymorth i’r dysgwyr ddod o hyd i’r ateb cywir wedi iddynt gynnig ateb anghywir yn gweithio’n dda a’n annog datblygiad.
· Y dysgwyr yn ‘marcio’ tasgau eu hunain gyda beiro lliw gwahanol.
· Y tasgau yn adeiladu o rhan heriau wrth i’r wers fynd yn ei blaen.

wo aspects of this learning model are particularly noteworthy. Firstis its
emphasis on here-and-now concrete experience to validate and test abstract
concepts. [mmediate personal experience is the focal point for learning, giving
life, texture, and subjective personal meaning to abstract concepts and at the
same time providing a concrete, publicly shared reference point for testing the
implications and validity of ideas created during the learning pracess. When
human beings share an experience, they can share it fully, concretely, and
abstractly.

Second, action research and laboratory training are based on feedback
processes. Lewin borrowed the concept of feedback from electrical engineering
to describe a social learning and problem-solving process that generates valid

Figure 2.1 The Lewinian Experiential Learning Mode!





